ועדת הכלכלה, כנסת 16, פרוטוקול מספר 382, 2005-03-15 11:30

אמנון כהן: שלום לכולם.

אמנון כהן: שקלתי אם להזמין את כל האנשים כי רציתי לסיים את החוק בשקט, אבל כדי שלא יגידו שהיה מחטף או שיגידו שהיו הערות ולא שמענו, החלטתי לזמן את כולם.

אמנון כהן: זה לא אומר שכל אחד ידבר.

אמנון כהן: חוץ מחברי הכנסת אף אחד לא מעיר.

אמנון כהן: נעבור על כל הסעיפים מהמקום שהפסקנו.

אמנון כהן: מי שירצה ירים את היד ונשמע.

דוד טל: אדוני היושב-ראש, עם כל הרצון שלך להגינות ולהוגנות, יש לנו מחוייבות לסיים את הצעת החוק, שמענו כבר את כל הנוכחים ואת כל טענותיהם.

דוד טל: אי אפשר שיהיו על ראשינו כל כך הרבה אנשים.

דוד טל: אני מציע שנוציא את כולם מלבד חברי הכנסת והאנשים הרלוונטים, בלי לפגוע בכבודם.

דוד טל: מצידנו נתחייב שאנחנו נשלים את השלמת החוק.

אבשלום וילן: בקשר להצבעה עצמה אתה צודק אבל האנשים היו נוכחים במשך כל התהליך.

אבשלום וילן: אנחנו בסיומו של דיון ולא יהיה הוגן להגיד לאנשים לצאת.

אבשלום וילן: אנחנו בסיומו של דיון, זה לא יהיה הוגן להגיד עכשיו לאנשים לצאת.

אמנון כהן: אני חייב להתחשב בדברים שנאמרים על ידי חברי כנסת, בעיקר כשהם חברים פעילים בוועדה.

אמנון כהן: בהתחשב בזה שאנשים הפסידו יום עבודה וכיבדו את הוועדה, אני אאפשר לאנשים להישאר ורק אם יש הערה לגופו של החוק, נשמע.

אמנון כהן: השאיפה שלי לסיים היום.

אמנון כהן: ישנם כמה סעיפים שיש לנו חילוקי דעות, כרגע אנחנו קוראים מסעיף 14 טו'.

אמנון כהן: בבקשה.

אתי בנדלר: ב-14 טו' היתה הצבעה בתיקו.

אתי בנדלר: יש רביזיה של חבר-הכנסת בנלולו וגם שלך.

אמנון כהן: דיברתי עם שר התחבורה ואמרתי לו שנגיע להסכמה.

אמנון כהן: ההצעה הראשונית אמרה שהתאריך הקובע יהיה עד 31.12.2008.

אמנון כהן: החלטת ממשלה חדשה האריכה את זה עד 2010 עם הארכה עד 2013.

אמנון כהן: הצבענו על שתי החלופות האלה בוועדה.

אמנון כהן: ביקשתי משר התחבורה שנעשה את זה עד 2009 ועוד 4 שנים לאחר מכן, זאת אומרת עד 2013.

אמנון כהן: אם יש הסכמה של חברי הכנסת, אז אנחנו נצביע על זה.

אמנון כהן: חברי הוועדה מסכימים?

אמנון כהן: אני מבהיר, ביקשתי 2008 ועוד 5, הצעת הממשלה היתה 2010 ועוד 3.

אמנון כהן: הראשונית היתה 2009 ועוד 4.

דוד טל: איך מנמקת הממשלה, כשהיא אומרת שעד 2010 ועוד 3?

דוד טל: ואיך אדוני מנמק את 2009 ועוד 4.

דוד טל: מה ההבדל?

דוד טל: מה עומד מאחורי זה?

אמנון כהן: זה למעשה כמעט אותו דבר.

אמנון כהן: אנחנו מסכימים על זה.

אתי בנדלר: אני מבקשת לדעת מה זה עד 2013, אם זאת תקופה אחת של הארכה של 4 שנים?

אתי בנדלר: או כל פעם בשנה נוספת, אך לא יותר מ-4?

אמנון כהן: איך שהיתה החלטת הממשלה.

אתי בנדלר: בדרך כלל מאריכים לתקופה נוספות של שנה אחת.

אתי בנדלר: נאמר שיש להאריך את ההסדר אבל לא באיזה צורת הארכה.

אתי בנדלר: אני מציעה לכם שאתם תחליטו.

אתי בנדלר: מה שאני מנסה לומר הוא שתקופת הגג של הארכה, כפי שאדוני מציע היא עד 31.12.2003.

אתי בנדלר: השאלה היא, האם השר רשאי, באישור ועדת הכלכלה, להאריך מ- 2009 עד 2013 או להאריך את התקופה בשנה נוספת כל פעם?

אתי בנדלר: ובלבד שסך כל תקופת הארכה, לא תעלה על סוף 2013.

אמנון כהן: כפי שסיכמתי עם שר התחבורה האישור הראשוני לא יהיה 2010 אלא 2009.

אמנון כהן: החברות ייערכו עד 2009 כדי שיהיה להם את האישור, ותהיה להם ארכה עד 2013, כאשר כל שנה יבואו לאישור ועדת כלכלה להארכה.

אמנון כהן: מה אתה אומר דני בנלולו, מה סיכמת איתם?

1028: אני מכבד את כל הסיכומים, כולל על האגרות ועל התאריכים.

1028: לאחר שנציגות משרד המשפטים אמרו שהנושא של גמר הרפורמה הזאת לא סוכמה איתם, זה עבר חזרה לועדת השרים לחקיקה וחזרה עם התאריך של 2010 פלוס 3 שנים.

1028: אני מבקש לכבד את ההחלטה הזאת, 2010 ועוד שלוש שנים, ולאשר את זה.

אמנון כהן: האם כל שנה להאריך באישור ועדת כלכלה?

1028: לא.

1028: מה שסוכם זה להביא את זה ל-2010 וב-2010 נאריך את זה בשלוש שנים.

1028: אני מבקש להביא להצבעה את הסיכום שלי עם השר.

אמנון כהן: אם אתה לא רוצה לקבל את ההסכמה שלי עם השר, איתו סיכמתו ב-2008 - - -

1028: אדוני היושב-ראש, יש לך כרגע בנייר עד 2010 ולא עד 2008.

1028: אולי אתה רוצה להעביר ל-2006?

1028: נעלה את זה להצבעה.

1028: אני מבקש 2010 - - -

אמנון כהן: אני מסכים ל-2006.

אבשלום וילן: אדוני היושב-ראש, קודם כל הסעיף לא עבר ויש רביזיה.

אבשלום וילן: אני לא יודע עם איזה שר סוכם.

אבשלום וילן: אם רוצים לפתור את הבעיה אז יש סיכום של יושב-ראש הוועדה אחרי הישיבה.

אבשלום וילן: עכשיו רוצים לחזור לסיכומים של הממשלה לפני הדיון פה?

אבשלום וילן: כבודה של הוועדה לא מחול.

אבשלום וילן: במקרה דנן אני מצביע נגד.

אמנון כהן: חבר הכנסת בנלולו, נסכם 2009?

1028: 2010 ועוד שלוש שנים.

אמנון כהן: אז אני מביא 2008 וכל שנה יקבלו אישור מוועדת הכלכלה.

1028: אתה תביא את מה שאתה רוצה, אני אביא את ההצעה שלי.

אמנון כהן: בסדר.

אמנון כהן: יש שתי חלופות לסעיף 14 טו(א) - - -

1028: אני אומר לך אדוני היו"ר, אפילו עו"ד שמעון סגל מאיר את עיני, יש פה החלטת ממשלה.

אמנון כהן: אז מה?

אמנון כהן: עם כל הכבוד לממשלה, אנחנו לא עובדים אצל הממשלה.

גלעד ארדן: לכל דבר יש מחיר.

אמנון כהן: נעבור לסעיף ב'.

גילה גמליאל: סליחה אדוני, האם אני יכולה לקבל הסברים מהיועצת המשפטית למה עברנו לסעיף הבא?

אמנון כהן: תשאלי אותי.

אמנון כהן: אמרתי שכרגע לא תהיה הצבעה.

אמנון כהן: נמשיך לסעיף ב' ואחר-כך נצביע על הכל ביחד.

אתי בנדלר: עוד לא היתה רביזיה, היתה בקשה לרביזיה, הסעיף הוא עדיין פתוח.

אתי בנדלר: בהצעה הקודמת שלושה הצביעו בעד ושלושה הצביעו נגד, ולכן הסעיף לא התקבל.

אתי בנדלר: הוגשה בקשה לרביזיה.

אתי בנדלר: הבקשה הזאת טרם נדונה.

אמנון כהן: ממשיכים ל-14טו.

אמנון כהן: (ב).

חוה ראובני: "תוקפם של רישיון קו שירות ורישיון לנסיעת שירות יהיה עד 31 בדצמבר של השנה שבה ניתנו, וניתן לחדשם, על פי בקשת בעל הרישיון, לתקופות נוספות שלא יעלו על שנה בכל פעם.

חוה ראובני: בהתקיים התנאים למתן הרישיונות האמורים לפי סימן זה; אולם רישיון קו שירות שניתן לפי הוראות סעיף 14ח(ג) ניתן לחדשו לתקופה נוספת אחת בלבד".

אמנון כהן: מה זה 14ח.

אמנון כהן: (ג)?

חוה ראובני: 14ח.

חוה ראובני: (ג) זאת הוראה שמאפשרת חריגה מהגודל המינימלי של התאגיד.

חוה ראובני: אם קבענו שתאגיד יכול לקבל קו שירות, בתנאי שיש לו 15 מוניות בלבד, ב-15ח.

חוה ראובני: (ג) קבענו אפשרות לתת רישיון גם לתאגיד קטן יותר אם בעת הבקשה, הוא כבר פעל חוקית בתאגיד של פחות מ-15 מוניות.

חוה ראובני: אנחנו אומרים שבעוד שכל רישיונות קווי שירות יחודשו שוב ושוב למשך שנה וכל פעם, בכפוף לכך שעמדו בתנאים, אנחנו אומרים שאת הרישיונות החריגים - - -

שמחה יוסופוב: יש קו באור-עקיבא כבר 20 שנה ואין לו רישיון.

שמחה יוסופוב: אני מבקש שתעזור לדאוג שיהיה לו רישיון.

שמחה יוסופוב: באור-עקיבא יש 20,000 תושבים.

שמחה יוסופוב: עושים להם עוול, כל יום מקבלים קנסות.

שמחה יוסופוב: אני מבקש לעזור להם.

דוד טל: אתה צריך לדעת שעל פי נוסח המונח כאן, לא יכול להיות להם רישיון.

שמחה יוסופוב: אז צריך לדאוג שיהיה.

חוה ראובני: בדיוק הסברתי, שאותם תאגידים שיקבלו רישיון הפעלה למרות שהם בני פחות מ-15 מוניות, יקבלו את הרישיון הזה לשנה השוטפת אחרי אישור החוק, ולשנה אחת נוספת בלבד ולא יותר מזה.

חוה ראובני: אנחנו לא רוצים את התאגידים הכל כך קטנים.

חוה ראובני: אנחנו מדברים כבר על מתחת ל-15, אבל אנחנו נותנים להם את הזמן כיוון שהם פעלו כחוק בגודל הזה.

חוה ראובני: הם קיבלו הקלה שהיא לתקופת התארגנות לזמן מוגבל.

חוה ראובני: התקרה יוצאת שנה ותשעה חודשים גג, תלוי מתי יאושר החוק.

חוה ראובני: בתקופה הזאת יצטרכו להתארגן באופן שיהפכו להיות תאגיד יותר גדול.

אבשלום וילן: מה הרציונל של תאגיד קטן מידי?

חוה ראובני: הדברים הוסברו בישיבות הקודמות.

חוה ראובני: לאור הדרישות שמשרד התחבורה מציב בפני התאגידים, כדי להבטיח את רמת השרת צריך להיות גודל מינימלי לתאגיד.

חוה ראובני: הגודל המינימלי הזה הופחת מאוד.

אבשלום וילן: השאלה אם אין כאן מניפולציה?

אבשלום וילן: כל הזמן ברקע אני כל הזמן שומע על התארגונות ומניפולוציות, נסיון של לנצל יתרונות של גודל והוצאת כל הקטנים.

אבשלום וילן: השאלה, האם אנחנו פותרים את הבעיה הזאת?

אלכס לנגר: בתחבורה ציבורית יש יתרונות לגודל.

אלכס לנגר: אם אתה רוצה לקיים לוח זמנים, אז בוודאי שיש יתרונות לגודל.

אלכס לנגר: דחפנו את זה כמה שיותר למטה על מנת שהתאגידים הקיימים, במסגרת הזאת, רובם יכללו ולא יהיו במשבר מזה ומתן זמן לאחרים לעמוד בזה.

דוד טל: בעצם אתה מצפה שיהיו מיזוגים בין כל הקטנים האלה?

אלכס לנגר: אני חושב שיש מעט מאוד כאלו, אולי שניים שלושה.

אלכס לנגר: אנחנו לא נפריע להם, אלא להפך.

חוה ראובני: סיימנו את 14 טו סיימנו.

חוה ראובני: נעבור ל-14 טז.

חוה ראובני: 14טז(א): "הפרסום רשימת קווי שירות למוניות והגבלת מספר הרישיונות: המפקח על התעבורה יפרסם ברשומות, בתוך שושה חודשים מיום פרסומו של חוק לתיקון פקודת התעבורה (מס' 64)(רישיונות להפעלת מוניות בקו שירות ולנסיעת שירות) התשס"ה – 2004, את רשימת קווי השירות למוניות שלגביהם יינתנו רישיונות קו שירות לפי סימן זה.

חוה ראובני: את המספר המזערי של רישיונות לנסיעת שירות שיינתנו לגבי כל קו שירות כאמור, ואת המספר המרבי של רישיונות לנסיעת שירות שניתן לתת לגבי אותו קו שירות".

חוה ראובני: כאן אנחנו נכנסים להגיון התחבורתי.

דוד טל: אני רוצה לשאול את מר לנגר.

דוד טל: ראש עירית אור-עקיבא העלה בעיה שקיימת שבעירו.

דוד טל: אתה עשוי לתת שם רישיון לקו תחבורה או שיש לך קריטריונים שימנעו מהעיר הזאת קו שירות?

אלכס לנגר: באור-עקיבא יש זכיין לתחבורה ציבורית, שזכה במכרז שבו המדינה התחייבה שלא לתת רישיונות למעט הרישיונות שלו.

דוד טל: בעצם הוא מונופוליסט שם?

אלכס לנגר: ל-6 שנים.

אמנון כהן: באור-עקיבא לא יהיו מוניות שירות?

אלכס לנגר: לא.

כחל אברהם: גם בהוד השרון לא נתנו.

כחל אברהם: תתחיל לבדוק ותראה שבכל הארץ לא יתנו.

אלכס לנגר: בהוד השרון אין מניעה, מבחינה זאת.

אלכס לנגר: במכרזים הראשונים שפרסמנו להפעלת תחבורה ציבורית, היתה התחייבות של המדינה שלא נתנו רישיונות נוספים.

אילן ליבוביץ: באיזה מקומות יש הגבלות כאלה לפי הזכיונות שנתתם, חוץ מאור-עקיבא?

אילן ליבוביץ: איפה עוד לא תיתן רישיון?

אלכס לנגר: בטבריה - - -

יהודה אלבז: בשרות הפנימי ברמלה, בצפת - - -

אלכס לנגר: מדובר ברישיונות חדשים שלא היו קיימים בעת - - -

יהודה אלבז: בשרות הפנימי בנהריה ואזורים בנהריה לא יהיה שירות נוסף.

דוד טל: ראש עירית אור-עקיבא אומר שיש שם קו בלי רישיון, פיראטי, תקרא לזה איך שאתה רוצה.

דוד טל: כל מה שאנחנו מדברים פה זה על פיראטים ואנחנו הולכים להסדיר את הדבר הזה.

דוד טל: נוצר מצב שהממשלה או משרד התחבורה החליטו בצורה שרירותית שבמקום כמו אור-עקיבא לא יינתן רישיון לאנשים שכבר נמצאים שם.

דוד טל: אני לא יודע כמה שנים הם פועלים.

דוד טל: השאלה היא למה באמת לא לתת להם?

דוד טל: אל תשתמש בארגומנט שהוצאת מכרז שהיה מותנה שהזכיין יוכל 6 שנים, הגם שאתה יודע שבעצם מונחת הצעת חוק שלכם.

דוד טל: מה שמפריע לי שיש פה שרירות לב שאתה קובע למשל שבאור-עקיבא יהיה רק הזכיין ומי שנמצא כבר 10 שנים בלי רישיון, הוא לא יהיה.

דוד טל: במקום אחר, לדוגמא בעכו, מי שהיה ללא רישיון הוא כן יהיה.

דוד טל: זה נראה לי לא בסדר.

אילן ליבוביץ: המכרזים שהם זכו זה לתחבורה ציבורית ולא מוניות.

אילן ליבוביץ: המשמעות שאם ברמלה יש זכיין של אוטובוסים לא תיתנו רישיונות למוניות?

שלמה כץ: לא ייתנו חדשים.

אלכס לנגר: בעת מועד המכרז פעלו ברמלה חברות שהיה להן רישיון ואנחנו לא שיקפנו את המצב בשטח שהיה נהוג אז.

אלכס לנגר: המפעיל שנכנס לרמלה ידע על סיכומים ויכול היה להעריך את הסיכומים.

אלכס לנגר: הוא קיבל מאיתנו נתונים וסקרים וידע את הסיכונים שעומדים בפניו.

אלכס לנגר: אותו דבר באור-עקיבא.

אלכס לנגר: אז אתה רואה: מצד אחד, כאילו חסמנו שירות מוניות עתידי אבל באשדוד אין זכיין במסגרת ההפרטה.

אלכס לנגר: בעוד שבאור-עקיבא, מצד שני, הסדרנו את התחבורה ותפרנו אותה בצורה עדכנית לצרכי הנוסעים.

אמנון כהן: לתושבים יש שירות מוניות?

אלכס לנגר: לא, כי באור-עקיבא אנחנו לא יכולים מפני שאנחנו קשורים בהתחייבות של המדינה.

3259: אני מייצג ארגון מוניות וגם 12 תאגידים של מוניות.

3259: אני מנסה להבהיר ולהצטרף למה שמשרד התחבורה אומר: לדעתי אין צורך להיכנס לנושא הזה עכשיו.

3259: מדוע?

3259: כי החוק הזה אומר שישנו שיקול דעת למפקח, לפי תנאי התחבורה, מתי להעניק את הרישיון ומתי לא.

דוד טל: אין לו שיקול דעת.

3259: שאלת המכרז היא נתון עובדתי בבחינת שיקול הדעת של המפקח.

אלכס לנגר: זה נכון.

3259: אם תעלה שאלה תעבורתית מול המפקח, מצד אחד התחייבות במכרז מצד שני צורך תעבורתי - - -

אמנון כהן: אתה מייצג את משרד התחבורה?

3259: אני מייצג נהגי מוניות שיש להם אינטרס.

3259: החוק מסדיר את הזכאות לקבל.

3259: כשנבוא למפקח על התעבורה יהיה לו שיקול דעת.

3259: זה מה שהוא אומר.

דוד טל: הוא אומר שלא.

דוד טל: הוא אומר שהם קשורים.

3259: כל נהג מונית יבוא למפקח, אז אם יש לי מחלוקת איתו, מקסימום יהיה דיון משפטי.

3259: החוק מסמיך אותו לתת רישיונות.

3259: השאלה היא שאלה של שיקול דעת.

אילן ליבוביץ: אבל הוא אומר לך שבמקום שיש לו זכיון - - -

3259: אם יש לו שיקול דעת אני יכול לתפוס אותו - - -

לאה ורון: זה לא מה שהוא השיב לוועדה.

3259: חשוב שהחוק הזה יכנס לתוקף ותהיה הסמכה עקרונית למפקח.

3259: אחר כך השאלה אם זה מכרז או צורך תעבורתי, זה יובא למפקח.

3259: אם אני לא שבע רצון מההחלטה אני יכול לערער עליה ואפילו ללכת איתו לבית המשפט.

דוד עוז: מדברים פה כל הזמן על הפרטה ועל תחרות.

דוד עוז: כשמראש מגבילים מוניות להיכנס למקומות מסויימים.

דוד עוז: אז על איזה תחרות אנחנו מדברים?

דוד עוז: מה מטרת החוק והרפורמה ?

דוד עוז: זה סותר את כל מה שמדברים פה.

חוה ראובני: אנחנו מדברים על אור-עקיבא והאם יש או אין לאור המכרז אבל אנחנו עוד לא קראנו את הסעיף שמונה את השיקולים אותם רשאי המפקח על התעבורה לשקול.

חוה ראובני: אחד השיקולים שהחוק מציע הוא: מידת ההשפעה על התחבורה הציבורית המופעלת בקווי השירות למוניות או בסמוך להן.

חוה ראובני: רוצה לומר, שאחד השיקולים יהיה איזה תחבורה ציבורית נוספת שפועלת כדין יש שם.

חוה ראובני: במקום שיש חוזה למדינה שבו היא התחייבה שהיא לא תאשר קווי שירות נוספים, מעבר למה שהיה קיים בעת שהתקשרה עם אותו מפעיל תחבורה ציבורית, יש להניח שהשיקול הזה יהיה השיקול המכריע והמפקח לא יקבע כאן שאפשר לקבל קו שירות נוסף.

חוה ראובני: לכן הדברים שאמר מר כהן והדברים שאמר מר לנגר לא סותרים זה את זה.

דוד טל: אז נשאלת השאלה איפה התחרות?

שאול מרידור: אם הוא יגיע למסקנה שצריך עוד קו, מה זה משנה לציבור אם הוא יהיה קו מוניות שירות או קו אוטובוסים.

שאול מרידור: כל עוד השירות יינתן ברמה שהיא טובה לציבור זה לא משנה.

שאול מרידור: "נתיב", להזכירכם, בניגוד להרבה מקומות אחרים בארץ, זכתה במכרז על זכיון לשש שנים.

שאול מרידור: התחרות שנעשתה היתה על המחיר של הסובסידיה והתמלוגים.

שאול מרידור: לדעתי נתיב זה היה גם על המחיר לצרכן.

שאול מרידור: זאת היתה תחרות, בניגוד למקומות אחרים שאין תחרות.

שאול מרידור: במסגרת התחרות הזאת, כמו בכל מכרז אחר, המדינה שמה על עצמה גם מיגבלות, שאחת מהן ציין המפקח על התעבורה.

שאול מרידור: צריך להבין שזה לא מייתר את הצורך שלו כי תמיד צריך לדאוג לזה שהציבור יקבל שירות נאות.

שאול מרידור: אם השרות יהיה באמצעות תחנת מוניות או באמצעות נתיב אקספרס זה לא כל כך חשוב לציבור.

שאול מרידור: הציבור צריך לקבל את השירות, ועל זה אני לא חולק.

אבשלום וילן: אני רוצה לנסוע מאור-עקיבא להילל יפה.

אבשלום וילן: אתה אומר לי שהמדינה לא מאפשרת לי.

אבשלום וילן: אם אני רוצה מונית אז אני צריך להזמין מונית מחדרה.

חוה ראובני: אנחנו מדברים על מונית שרות.

אבשלום וילן: זה ברור.

אבשלום וילן: הבנתי שבעצם באור-עקיבא אין אפשרות לקיים תחנת מוניות.

אבשלום וילן: אם זה רק שירות אז אין לי בעיה.

אמנון כהן: הגבלים עסקיים נמצאים פה?

נאוה קרוואני: מכרז הוא עניין פרו-תחרותי מבחינת ההליך בו הוא נעשה.

נאוה קרוואני: יחד עם זאת, קביעה בתוך מכרז שלא יהיו מתחרים אחרים, סוגרת את השוק לתחרות.

נאוה קרוואני: אני לא מכירה באופן אישי את המכרז וקשה לי לחוות עליו דיעה, לא ראיתי את התנאים שלו.

נאוה קרוואני: בעיקרון אין לנו התנגדות להליכים של מכרזים כי זה הליך שהוא פרו-תחרותי מעיקרו.

נאוה קרוואני: אבל לסגור את השוק למתחרים נוספים, זה משהו שאנחנו לא מקבלים.

חוה ראובני: סעיף 14טו.

חוה ראובני: (ב): "בקביעת רשימת קווי השירות למוניות ומספר ה רישיונות לנסיעת שירות כאמור בסעיף קטן (א), ישקול המפקח על התעבורה בין השאר את אלה: (1) אמדן של כמות המוניות הדרושה בקו השירות למוניות; (2) בקשות שהוגשו לקבלת רישיון שירות לפי הפקודה, בתקופה שבין כ"ד בסיון התשנ"ט (8 ביוני 1999) לי"ד בחשון התשס"ג (20 באוקטובר 2002); (3) שמירת התנועה הסדירה של כלי רכב בקווי השירות למוניות; (4) מידת ההשפעה על התחבורה הציבורית המופעלת בקווי השירות למוניות או בסמוך להם;".

חוה ראובני: אלה השיקולים המקצועיים שלפיהם תיקבע רשימת הקווים – איפה בכלל יש פוטנציאל לקווי שירות שעליהם אפשר יהיה להגיש בקשות.

חוה ראובני: כל מי שעומד בתנאים לקבלת רישיון כזה לפי הסעיפים הקודמים שדיברנו עליהם.

דוד טל: הגם שיש למישהו זכיון וזכה במכרז.

חוה ראובני: בקביעת רשימת המסלולים הוא ישקול את אלה.

חוה ראובני: אחד השיקולים שהוא יביא בחשבון, לפני שהוא מפרסם את רשימת המסלולים, ולפני שהמפקח מחליט מה יכלל בה, הוא מידת ההשפעה על התחבורה הציבורית המופעלת בקווי השירות למוניות.

חוה ראובני: לאמור, אם יש זכיין שיש לגביו התחייבות לא לאשר, סביר שהמפקח על התעבורה יחליט שהשיקול הזה מכריע והוא לא יפרסם שם, כי יש התחייבות של ממשלת ישראל - - -

דוד טל: הממונה על ההגבלים העסקיים אומר שזה לא תחרות.

חוה ראובני: בסייפה של דבריה היא אמרה, שחוסר התחרות היא פועל יוצא מתחרות שהיתה בשלב קודם.

חוה ראובני: מכרז זה הליך תחרותי.

חוה ראובני: היתה תחרות על הפעלת קווי השירות - - -

אתי בנדלר: אני חושבת שהפרשנות שאת נותנת לדברים איננה מדוייקת.

אילן ליבוביץ: היתה תחרות לתת למישהו מונופול.

חוה ראובני: זה היה תנאי לקבלת השירות.

נגה רובינשטיין: לפעמים, מצרכים תחבורתיים, משרד התחבורה מחליט לתת הגנה מסויימת לתקופה מסויימת לגוף שנכנס לתחום התחבורה הציבורית.

נגה רובינשטיין: בגלל שהכניסה לתחום הזה היא כניסה לא קלה, יתכן שלפעמים נדרשות הגנות בעניין הזה.

נגה רובינשטיין: על פניהן ההגנות יכולות להראות אנטי-תחרותיות, אבל המשמעות הכוללת שלהן היא כזאת שתביא בסופו של דבר ליותר תחרות.

נגה רובינשטיין: אחרת יתכן וגורמים שונים לא יכנסו לתחום הזה כי הוא תחום בעייתי.

נגה רובינשטיין: תחום התחבורה זה לא התחום היחיד שבו ניתנות הגנות ינוקא.

נגה רובינשטיין: זה קיים בתחום התקשורת ובתחום המים ובהמון תחומים אחרים.

נגה רובינשטיין: במשרד התחבורה, רק משיקולים תחבורתיים, יצר את ההגנה, במקרה הקונקרטי הזה.

אתי בנדלר: צריך להסביר את פסקה 2.

אבשלום וילן: מה המיוחד בתאריכים 8 ביוני ל-20 באוקטובר?

אלכס לנגר: התקופה עד יוני 99' הוסדרה בעבר ב-2002 התחילו בהליכי החוק.

אלכס לנגר: אחרי 2002 הגשנו בהצעת החוק וזה כבר ספקולציה.

אלכס לנגר: לכן אנחנו יש פה תקופה ארוכה של כל אלה שהגישו בקשות.

אתי בנדלר: אני לא מבינה.

אתי בנדלר: מי שלא רצה לעשות ספקולציה ולא ידע על הצעת החוק והגיש בקשה - - -

חוה ראובני: אנחנו לא מדברים על אישור הבקשות עצמן.

חוה ראובני: הפסקה הזאת לא אומרת בשום מקרה ואין להבין שיאושרו כל הבקשות שהוגשו בתאריכים האלה, או שכל בקשה כזאת תוביל לקו.

חוה ראובני: הסעיף הזה משתמש בטכניקה של איתור ביקוש להפעלת קווים.

חוה ראובני: אחת הדרכים שבחרנו כדי לאתר איפה יש ביקוש בכלל ויש עניין לבעלי המוניות להפעיל קווי שירות זה לפי המסלולים שלגביהם הוגשו בקשות.

לאה ורון: התקופה נסגרה ב-2002 למרות שאנחנו ב-2005?

חוה ראובני: התקופה נסגרה ב-2002 כדי למנוע ספקולציות.

חוה ראובני: הרי על הנושא של ספקולציות אנחנו מדברים כבר ישיבה שלישית.

אתי בנדלר: אני רוצה להבין: אנחנו שכונה חדשה לגמרי, לצורך העניין, שהוקמה אחרי 2002.

אתי בנדלר: אני לא מבינה את הרעיון.

אלכס לנגר: התחבורה הציבורית בארץ מבוססת על אוטובוסים.

אלכס לנגר: בעת הכניסה לתחרות, מפעילי תחבורה ציבורית מפעילים גם אוטובוסים קטנים.

אלכס לנגר: זה לפעמים חלק מהמכרז.

אלכס לנגר: זאת אומרת, צריך להסתכל קודם כל מהפרספקטיבה של צרכי הציבור ולא של זכויות של מפעילים כאלה או אחרים.

אלכס לנגר: זאת נקודת המבט.

אלכס לנגר: כשיש שכונה חדשה זה באחריותנו להפעיל שם תחבורה ציבורית, במידה ובאמצעים הנכונים ואנחנו עושים את זה בכל שכונה ובכל עיר בישראל.

אלכס לנגר: יש הרבה ערים וישובים חדשים שנוספו ובכולם אנחנו מפעילים תחבורה ציבורית.

דוד טל: אדוני מתכוון רק לאוטובוסים?

דוד טל: למה לא לתת למוניות.

אלכס לנגר: אני יכול לחזור ולתת כאן הרצאה על מדיניות התחבורה וגם מדיניות התחרות ושיטת התחרות בתחבורה הציבורית.

אלכס לנגר: אבל כל זה הוא נגזרת של הדבר הזה.

אלכס לנגר: אנחנו מפעילים תחבורה ציבורית באוטובוסים.

אלכס לנגר: יש מוניות - - -

דוד טל: מר לנגר, אני רוצה שבכל מקום בארץ יהיה קו מוניות שיהיה קו מקביל לאוטובוסים.

אלכס לנגר: זה לא טוב כי זה לא טוב לתחבורה ציבורית.

דוד טל: אמא שלי היתה חוזראת מהשוק עם סלים כבדים והיתה מחכה לאוטובוס כמה שעות.

דוד טל: רק כשנכנס שם קו שירות התחילו האוטובוסים לרוץ.

דוד טל: עכשיו היא לא עומדת יותר מ-15 דקות, ואז יש תחרות.

דוד טל: זה האינטרס של הצרכן.

אמנון כהן: מה זה אומר שאחרי 20.10.2002 מי שהגיש בקשה לא תתחשבו בו?

אמנון כהן: לא יקבל אישור.

חוה ראובני: אני חוששת שלא הצלחנו להסביר.

חוה ראובני: הבקשות יוגשו לפי החוק הזה אחרי פרסום רשימות ולוחות הזמנים שנקבעו בחוק הזה למי שעומד בתנאים של החוק, כפי שאושרו כאן בוועדה.

חוה ראובני: בסעיף הזה אנחנו מנסים לקבוע את המסלולים, את המקומות שבהם יש להפעיל פוטנציאל להפעיל קו שירות.

חוה ראובני: זה נסיון לעשות הערכה של הצורך התחבורתי בכזה דבר.

לאה ורון: לצורך הערכה של הצורך התחבורתי אתם מעגנים את זה בחוק את שנת 2002?

חוה ראובני: אחת האינדיקציות לכך היא היא שאנשים בכלל רצו בכלל להפעיל קווים.

חוה ראובני: זה מבחינתנו אינדיקציה לצורך.

חוה ראובני: אנחנו סומכים על ציבור מפעילי המוניות שמגישים בקשות רק במקומות שיש בזה צורך תחבורתי ואז זה יהיה להם כדאי להפעיל.

חוה ראובני: הסעיף הזה עניינו אינדיקציה בצורך לקו שירות, אינדיקציה לאפשרות להפעיל את הקו.

דוד טל: בבאר שבע יש זכיין שנתתם לו אישור.

דוד טל: שלושה חודשים אין שם תחבורה ציבורית, לא משנה מה הסיבה.

דוד טל: לו היה קו מקביל היו חושבים אם משביתים את הקו הזה או לא.

דוד טל: כשיש קו מקביל נוצרת התחרות מאליה.

דוד טל: הם יחשבו פעמיים אם כדאי להם להשבית את המערכת.

דוד טל: הציבור, בכל אופן, לא יצא ניזוק.

אבשלום וילן: אמרתי כבר בישיבה הראשונה.

אבשלום וילן: תחבורה ציבורית הוא מוצר ציבורי, ולכן אם כל הכבוד לתחרות, הגדרה של מוצר ציבורי היא שהתחרות מקטינה את תועלת הצרכנים ולא מגדילה אותו מבחינה כלכלית טהורה.

אבשלום וילן: ולכן כאשר ניגשים למכרזים ולזכיינים הם ממקסימים את תועלת הצרכן, שהוא מתחייב להם בשירות וכו'.

אבשלום וילן: זה הכיוון.

אבשלום וילן: מבחינה כלכלית טהורה זה פיתרון נכון.

אבשלום וילן: אבל איפה הבעיה?

אבשלום וילן: בבאר שבע האזרחים סובלים.

אבשלום וילן: שם נהגים שטוענים שנותנים להם משכורות רעב ויש ויכוח מקצועי והוא לא קשור לדיון הזה.

אלכס לנגר: בבאר-שבע הויכוח הוא לא על השכר אלא הסכם קיבוצי, עניין עקרוני כשלעצמו שאין לי עמדה בו.

דוד טל: אנחנו מדברים ברמה העקרונית שבכל מקום שיש אוטובוסים תהיה אפשרות לקו מוניות.

אלכס לנגר: אני אסביר לך - - -

דוד טל: אני רוצה לומר לך שההסבר שאמרת בפעם הקודמת, הממונה על ההגבלים העסקיים אמר את דעתו.

דוד טל: ודעתו משום מה לא נשמעה.

דוד טל: גם פה הממונה על ההגבלים אומר את זה.

אבשלום וילן: כאשר אתה הולך לפתרונות האלה, ישנה מציאות בשטח.

אבשלום וילן: אני חושש, לאורך כל הדיונים האלה, שתהיה פה הסבה.

אבשלום וילן: שהרבה מאוד מנהג מוניות, קווים היסטוריים, נקיי כפיים ונקיי דרך, יפלטו ותהיה פה השתלטות של גורמים מאוד גדולים על הענף ומוניות יגיעו לפת לחם.

אבשלום וילן: השאלה האם החוק הזה שרוצה לעשות סדר, לא זורק החוצה, מחוץ למשחק, עשרת אלפים נהגים ומכניס במקומם תאגיד גדול?

אלכס לנגר: לגבי האסרטגיה של התחרות, התחבורה הציבורית בישראל היא מוצר ציבורי שבעצם המדינה לוקחת על עצמה את המחוייבות לתת שירות סביר, ניידות סבירה ובמחיר סביר לכל האוכלוסיה.

אלכס לנגר: זאת מחוייבות כלכלית כבדה.

אלכס לנגר: מדובר בשרות שהוא לא תמיד מתמצה בקו אחד אלא הוא מתמצה בסדרה של רשת קווים גיאוגרפים כדי להגיע מיעד ליעד.

אלכס לנגר: לכן חילקנו את הארץ לאשכולות שאותם נוציא לתחרות על הפעלתם לזמן מוגבל, בתנאים מסויימים.

אלכס לנגר: ממכרז למכרז אנחנו גם משנים את שיטת המכרז על מנת להימנע מבעיות של מחירים תכסיסיים, של "דמפינג" וכל מיני בעיות אחרות על מנת להסדיר גם את הסיכונים.

אלכס לנגר: יש המון סיכונים של הפעלה במשך שנים של מערכת כזאת.

אלכס לנגר: אנחנו משתדלים למתן את הסיכונים כדי לקבל הצעות זולות וטובות לציבור.

אלכס לנגר: ברגע שתיתן יד חופשית לכל אחד להסיע לאורך קווי התחבורה של אותו יזם, הוא צריך לתת לך הצעות גבוהות מאוד כי עומדים בפניו סיכונים רבים, יהיה לו פדיון יותר קטן והמערכת לא תוכל כלכלית להחזיק את עצמה.

אלכס לנגר: אגב, האסטרטגיה הזאת של התחרות נהוגה בכל העולם למעט אנגליה שבה באמת איפשרו לכל אחד להתחרות לאורך הקווים והתוצאה היתה השתלטות של מספר חברות גדולות מונופוליסטיות ועליית תעריפים.

אלכס לנגר: הנסיון האנגלי, הוכיח שהוא לא השיג את המטרה.

אלכס לנגר: השירות לא השתפר, התעריפים עלו, והחברות הגדולות הצליחו להשתלט על השוק מחדש.

אלכס לנגר: עכשיו בלונדון עוברים לשיטה הזו.

אלכס לנגר: אנחנו חושבים שזאת השיטה הנכונה ואני מזכיר לך שהיא מעוגנת גם בהסכמים.

אלכס לנגר: גם למפעילים ההיסטוריים היו זכויות וגם לנהגים שלהם ולכן הגענו להסכם פשרה שמאפשר תחרות על חלק מהרשת.

אלכס לנגר: אם ניתן לכל - - -

רוחמה אברהם-בלילא: מתי אדוני מתכוון לעשות הצבעה?

אמנון כהן: היום אני מסיים את החוק הזה.

אמנון כהן: אני רוצה לקרוא אותו, לשמוע את כל ההערות.

אמנון כהן: אח"כ אני רוצה להוציא את כל המשלחות, נישאר חברי-כנסת עם גופים מקצועיים של משרדי ממשלה ונצביע.

אמנון כהן: אני לא יכול להתחייב לזמנים.

אמנון כהן: אני רוצה לשאול לגבי תת סעיף 2: מדוע 20.10.2002 רטרואקטיבית?

אמנון כהן: למה לא להמשיך את זה עד 2005, עד שהחוק יכנס לתוקף?

אמנון כהן: אני לא אוהב דברים רטרואקטיבים.

חוה ראובני: זה לא רטרואקטיבי, זה לתחום את התקופה.

אמנון כהן: למה 2002 ולא 2003 או 2004?

רקפת טיבי: לא סתם קבענו את המועדים האלה.

רקפת טיבי: כל מועד משקף החלטה שפורסמה לציבור והיא ידועה.

רקפת טיבי: התאריך הראשון ה-8.6.99 זה היה מועד הפרסום המדיניות החדשה לענף מוניות השירות, מה שאנחנו קוראים "מדיניות 99'" שכן היא תוחמת תקופה שלפניה בעצם היתה מדיניות קודמת, שכל מי שהוכיח פעילות היסטורית משנת 87' עד שנת 94', קיבל רישיון.

רקפת טיבי: ב-99' פורסמה מדיניות חדשה האומרת שרישיונות ניתנים בהליך מכרזי, בבחינה של הצדקה תחבורתית.

רקפת טיבי: המדיניות הזאת מפורסמת וידועה, נידונה בבג"ץ ובעתירות מינהליות.

רקפת טיבי: כל בקשה שהוגשה, ואפילו לא קיבלה תשובה חיובית כי באותו זמן לא הוצאנו מכרז או לא היתה הצדקה תחבורתית, אנחנו כן מכניסים אותה במדיניות הזאת ב-99'.

רקפת טיבי: למה 2002?

רקפת טיבי: ה-20.10.2002 היה המועד שבו פורסמה החלטת הממשלה בגלגול הראשון של הצעת החוק הזאת.

רקפת טיבי: החלטת הממשלה פרסמה קריטריונים אחרים לגמרי ממה שנמצאים היום.

רקפת טיבי: אמנם היו קריטריונים אחרים לגמרי, אז דיברו על מי שפעל כך וכך זמן, אבל המדיניות היתה מפורסמת לכל.

רקפת טיבי: מה שגילינו, יום יום אחרי - - -

אתי בנדלר: איפה היא פורסמה?

רקפת טיבי: פורסמה בהחלטת ממשלה 2604.

אמנון כהן: את אומרת שכל הקריטריונים שהיו שם זה לא מה שהיום.

רקפת טיבי: לא, זה משהו אחר לגמרי.

אמנון כהן: אם כך, זה לא רלוונטי.

רקפת טיבי: אבל, יום אחרי או יומיים אחרי, התחלנו לקבל בקשות של קווים שלא פועלים אלא שכל מטרתם זה לגשש ולבדוק את הדופק.

רקפת טיבי: אנחנו מדברים על סדר גודל של 50 – 70 בקשות כאלה מ-2002, שחלקם הגדול לא פועל בשטח וכל מטרתם לנסות לגשש האם כדאי לפתח קו שם.

אמנון כהן: אחד או שניים מהם פועלים בשטח?

רקפת טיבי: אני אענה בזהירות: כן, אבל אפשר יהיה לייחס אותם כחלופות לקווים שכן עומדים בקריטריונים בין 99' ל-2002.

רקפת טיבי: זאת אומרת, קווים חדשים לחלוטין שהוקמו, יש בודדים בלבד.

אמנון כהן: למה נפגע בהם?

אמנון כהן: אם אני מתקן את התאריך שיהיה מרץ 2005?

רקפת טיבי: אי אפשר לפתוח את הדלת.

אמנון כהן: אני פותח דלת, ועדת כלכלה פותחת.

אטלן אלי: זה הכל בכסף, חברה ששילמה כסף קיבלה רישיונות.

אטלן אלי: תחנה שלא שילמה, לא קיבלה.

אטלן אלי: יושב ראש הארגון ביקש ממני 20,000 דולר.

אטלן אלי: לא נתתי לו – הרס לי את התחנה.

אטלן אלי: תחנה אחרת ששילמה כסף - קיבלה.

אמנון כהן: עכשיו תצא כי צעקת.

אמנון כהן: תנוח עשר דקות ותחזור.

רקפת טיבי: אנחנו לא יודעים איפה לחתוך.

רקפת טיבי: אם אתה שם את 2005, לפי הקריטריונים האלה, כל ה-70 האלה צריכים להיכס לרשימה.

אמנון כהן: אבל אמרת שיש כאלה שלא חיים, אני לא מדבר על אלה.

אמנון כהן: יש לכם את הבדיקות.

רקפת טיבי: הכל זה בקשות.

רקפת טיבי: שום דבר זה לא פעילות בשטח.

רקפת טיבי: אנחנו לא יודעים לעשות את החיתוך בפועל.

רקפת טיבי: היועץ המשפטי לממשלה אמר לנו להתעלם ממה שבשטח.

אמנון כהן: שר התחבורה אמר שזאת רפורמה.

אמנון כהן: רפורמה זה לא משהו שמעבירים במהירות.

אמנון כהן: אני לא רוצה לאשר את הדברים של 2002 כפי שהם.

אמנון כהן: גם היועצת של משרד התחבורה אומרת שהקריטריונים שפורסמו אז, וגם הם לא יודעים להגיד איפה פורסמו - - -

רקפת טיבי: אנחנו יודעים, זה בהחלטת ממשלה.

אתי בנדלר: היא לא פורסמה.

אתי בנדלר: אומרים שהנוגעים בענף יודעים עליה בדרכים כאלה או אחרות.

אמנון כהן: אני לא רוצה שמחר תהיינה קבוצות של אנשים שפועלים אחרי 2002 ויגידו שקיפחו אותם.

אמנון כהן: שלא יהיה עוול לקבוצה שעובדת.

אמנון כהן: זאת פרנסה של 20 נהגי מוניות, גם ככה בקושי מתפרנסים, ומחר הם לא ברשימה.

אמנון כהן: האם אני יכול לכתוב 2005?

רקפת טיבי: כאן לא מדובר בכלל על הבקשות שיאושרו או לא יאושרו.

נגה רובינשטיין: משרד התחבורה הסבירו למה שנת 2002 היא רלוונטית.

נגה רובינשטיין: בריישה של הפסקה כתוב שהמפקח על התעבורה ישקול בין השאר את השיקולים האלה.

נגה רובינשטיין: זאת אומרת שהוא רשאי להביא בחשבון שיקולים נוספים.

נגה רובינשטיין: לכן הוא רשאי להביא בחשבון גם פעילות בין שנת 2002 לשנת 2005 לפי ההסבר שקיבלנו כאן.

נגה רובינשטיין: לכן במובן הזה ההסבר שמשרד התחבורה נתן, בהתחשב בריישה שאומרת שישקול בין השאר וגם מה שמר לנגר אומר שהוא ישקול שיקולים נוספים, ובכלל כך - - -

אמנון כהן: אני לא רוצה שיקולים.

אמנון כהן: אפשר לכתוב 2005?

אמנון כהן: השיקולים שלכם יהיו אם הקו פעיל או שהוא בא לגשש לתפוס מקום.

אמנון כהן: אם הוא עובד ויש לך הוכחה - - -

אלכס לנגר: עובד זה לא לתפוס מקום?

אמנון כהן: אני רוצה להשאיר שיקול דעת, שלא נסגור בהינף יד 20 נהגים.

אמנון כהן: תנו לראות אם אפשר לעזור לאנשים.

אמנון כהן: מעניין אותי שלא נפגע במישהו בחקיקה הזאת.

דוד טל: אני רוצה להציע את מה שהצעתי קודם, הדיון לא מתקדם.

דוד טל: עם כל הכבוד, אני רוצה לשבת פה עד תום הדיון.

דוד טל: תוציא את האנשים, הדיון הזה ייגמר היום.

דוד טל: אתה רוצה להיות טוב והגון אבל זה לא יילך.

אמנון כהן: מי שרוצה לצאת שייצא, אבל שלא יבוא מחר מישהו ויגיד שהוצאתי אותו.

אמנון כהן: אלכס, השאלה שלי היא: האם אני משאיר את זה ל-2005 ואתה תפעיל שיקול דעת.

אמנון כהן: מי שרצה רק לשמור מקום - - -

אלכס לנגר: אני מציע שנשאיר 2002, הוסבר פה הרציונל.

אלכס לנגר: נציגת משרד המשפטים הסבירה שיש למפקח על התעבורה סמכות לשקול שיקולים, ראה לשון הסעיף: "ישקול המפקח על התעבורה בין השאר את אלה".

אלכס לנגר: אלה שיש להם בקשות עד 2002 וגם שיקולים נוספים.

אלכס לנגר: לכן אם יהיה מקרה של משהו שתורם לתחבורה, שהוא פועל בשטח - - -

אמנון כהן: יש לך בעיה שיהיה כתוב 2005?

אלכס לנגר: כן, כי זה נותן לכל המניפולציות - - -

אמנון כהן: איך תיפתר הבעיה עם תחנות כמו אור-עקיבא?

אלכס לנגר: אור-עקיבא זה בכל מקרה בקשה שהוגשה לפני 2002 ונכללת בקריטריון.

אמנון כהן: נמשיך עם סעיף 3.

חוה ראובני: קראתי את כל הארבעה.

חוה ראובני: אני מבקשת להזכיר שאגב הדיון בסעיף 14 ח(ב), בעקבות הערת הרשות להגבלים עסקיים, אני מבקשת להעיר שבנוסף למה שכתוב פה, באחת הישיבות הקודמות, מסגרת הדיון על סעיף 14 ח' אושרה התוספת הבאה: "במסגרת שיקוליו למתן רישיון קו שירות, ישקול המפקח שיקולי תחרות".

חוה ראובני: זה אושר שתי ישיבות אחורה במסגרת הדיון בסעיף 14 ח'.

חוה ראובני: המקום הנכון של האמירה הזאת, לדעתי, היא פה: "במסגרת שיקוליו ישקול המפקח שיקולי תחרות".

אמנון כהן: אין לי אין התנגדות לזה.

חוה ראובני: אני מבקשת להוסיף זה משליך על הדיון שהתקיים פה על נושא של קידום תחרות.

אמנון כהן: בקשר לסעיף יז', ביקשתי משר הצעת נוסח לסעיף שתהיה הגבלה על מספר קווי השירות שיוכל להחזיק כל תאגיד לרבות איזו הגבלה, שלא יהיה אחד שישתלט על כל השוק, שנגביל גם את הגדולים.

אמנון כהן: אמרתם שתבואו עם נוסח.

אלכס לנגר: אני לא זוכר כזה דבר.

חוה ראובני: אנחנו לא מכירים דבר כזה.

אמנון כהן: זה רשום בפרוטוקול של הדיון הקודם.

אלכס לנגר: הוסבר שבעצם יש חוקים שמטפלים בנושא המונופול ומי שיעשה השתלטות מונופולית יטופל במסגרת חוקים אחרים.

אמנון כהן: לא דיברנו על מונופול.

אתי בנדלר: זה כתוב בפרוטוקול.

אתי בנדלר: בוודאי שהוא צודק.

אתי בנדלר: הוא המציא את זה?

אלכס לנגר: אבל מה הכוונה?

אלכס לנגר: שמישהו לא יהפוך למונופול?

אלכס לנגר: שמישהו יקנה חצי מהכל?

נגה רובינשטיין: הוא אמר שזה יתרום להצעת חוק אם יהיה סעיף כזה שיאפשר לך - - -

אלכס לנגר: זה בדיוק הסעיף.

אתי בנדלר: זה לא זה.

אלכס לנגר: זה בדיוק זה – שיקולי תחרות.

אלכס לנגר: אם מישהו יפעל כנגד התחרות - - -

אמנון כהן: תמשיכי בבקשה.

חוה ראובני: סעיף 14 יז: "בקשה לרישיון קו שירות לפי סימן זה תוגש למפקח על התעבורה, עד תום שישה חודשים מהמועד הקובע".

חוה ראובני: כאן אני רוצה להוסיף את סעיף ז' להחלטת הממשלה מיום 26.1.2005 שנמצאת לפניכם, ששר התחבורה יהיה מוסמך לאשר במקרים חריגים קווים נוספים גם לאחר תום שישה חודשים מהמועד הקובע.

חוה ראובני: זה בא לענות על השאלות שעלו פה לעניין שכונות חדשות שיוקמו במהלך התקופה שהחוק הזה - - -

אתי בנדלר: כמובן שצריכים להשלים את ההוראה הזאת ולומר ש"אישר השר קווי שירות נוספים, יקבע גם את המועד להגשת בקשות לאותם קווים".

חוה ראובני: לאשר הגשת בקשות נוספות מעבר לשישה חודשים ואת המועד להגשתן.

אתי בנדלר: כמובן.

אמנון כהן: תוסיפו את זה.

חוה ראובני: "סעיף 14 יח', תקנות לעניין רישיונות: השר יקבע הוראות בענינים אלה: (1) אופן הגשת בקשה לרישיון קו שירות ולרישיון לנסיעת שירות ולחידושם, לפי סימן זה, מועדי הגשתן, הפרטים שייכללו בהן והמסמכים שיצורפו להן; (2) דרכים למתן רישיון קו שירות בהליך תחרותי - - -

אתי בנדלר: למה הכוונה "מועדי הגשתם"?

אלכס לנגר: מועדי קבלת קהל, שיהיה הכל מדוייק, שכל מבקש יוכל לקבל את מה שהוא צריך בלי דיבור כללי.

אלכס לנגר: פרטי הפרטים הטכנים.

חוה ראובני: "(2) דרכים למתן רישיון קו שירות בהליך תחרותי, ואמות מידה למתן הרישיון בהליך כאמור; (3) נוסח הערבות הבנקאית שיש להפקידה לפי סעיף 14ח (ב)(4)(ג) ו-(10), מועדי חידושה ואופן חילוטה.

חוה ראובני: " אלה הסעיפים הקודמים שכבר אושרו פה בוועדה, שבה נקבע שכדי לקבל רישיון קו צריך להגיש ערבות בנקאית.

חוה ראובני: כאן אנחנו מסמיכים את השר לקבוע בתקנות את הנוסח.

אלכס לנגר: זה נוסח אחיד כדי שלא יהיה ויכוח.

אמנון כהן: סעיף 14יח, השר יקבע כל מה שהוא רוצה, אבל אולי נכניס "באישור ועדת כלכלה"?

אתי בנדלר: אם בכלל, אז רק לגבי פסקה 2.

אלכס לנגר: ככלל, משרד התחבורה מאמץ את חוק המכרזים.

אלכס לנגר: אנחנו מאמצים אותו גם כשאנחנו לא מחוייבים.

אלכס לנגר: היום בתחבורה הציבורית אין מחוייבות דווקא לעשות מכרזים, אבל אנחנו עושים מכרזים כי זאת הדרך המקובלת לעשות תהליכים.

אלכס לנגר: עם זאת, יכול להיות לפעמים מצב שאפשר להסתפק בהליכים תחרותיים יותר פשוטים – למשל לבקש הצעות.

אלכס לנגר: אם אתה רוצה תחוה בבאר-שבע לא תגיש תחוה בגליל, אלא אתה פונה לכל התחנות הדרומיות ומבקש מהן הצעה.

אלכס לנגר: בכל מקרה זה תמיד כפוף לבית המשפט.

אלכס לנגר: תמיד אפשר לבוא לבית המשפט ולהגיד שזה לא בסדר וכו'.

אמנון כהן: שיהיה פיקוח פרלמנטרי.

חוה ראובני: בעניין תקנות אנחנו תמיד באים לוועדת הכלכלה.

אתי בנדלר: זה לא פורמלי ולכן אם לא כותבים "ועדת הכלכלה" זה לא מתקיים.

אתי בנדלר: השאלה אם ראוי - - -

חוה ראובני: הגענו לסעיף 4.

חוה ראובני: אנחנו כאן יוצאים מגדר סעיפי ה-14 ונכנסים להוראות תחילה של כל החוק הזה.

חוה ראובני: "4.(א): תחילתו של סימן ג'1 לפקודה כ נוסחו בסעיף 3 לחוק זה, (דהיינו, כל ה-14 למיניהם), למעט סעיף 14 טז שבסימן האמור, במועד הפרסום של רשימת קווי השירות למוניות לפי סעיף 14 טז (בסעיף זה – יום התחילה).

חוה ראובני: (ב) על אף הוראות סימן ג'1 לפקודה, כנוסחו בסעיף 3 לחוק זה, רישיונות שירות ורישיונות לנסיעת שירות שהיו בתוקף ערב יום התחילה, ימשיכו לעמוד בתוקפם, בכפוף להוראות הפקודה בנוסחה במועד האמור, עד תום תשעה חודשים מיום התחילה או עד 31 בדצמבר של השנה שבה חל יום התחילה, לפי המאוחר".

חוה ראובני: רוצה לומר התחילה של כל סעיף.

חוה ראובני: בתחילת הדרך הוספנו פה סימן לפקודת התעבורה – סימן ג'1 - שמסדיר את עצם מתן הרישיונות לנסיעת שירות ורישיונות להפעלת קווי שירות.

חוה ראובני: כל הסימן הזה, התחילה שלו, יכנס לתוקף במועד הפרסום של רשימת הקווים.

אמנון כהן: מתי מועד הפרסום?

חוה ראובני: מועד הפרסום הוא שלושה חודשים מאז שזה יתפרסם ב רשומות.

חוה ראובני: בנוסף אנחנו קובעים שכל הרישיונות שהם היום חוקיים, ימשיכו להיות חוקיים עד תום 9 חודשים מיום התחילה או עד 31.12 של השנה.

חוה ראובני: אם נאשר את החוק עד 31.3 אז זה יצא שניהם ביחד, בדיוק אותו דבר.

אמנון כהן: יש כרגע הנושא של זוטובוסים שנוסעים, 600 במספר - - -

אלכס לנגר: זאת תקנה שהחלטתם לדון בה מייד אחרי זה.

אמנון כהן: ברמה העקרונית, מה יהיה דינם?

אמנון כהן: ממתי הם יצטרכו לקבל הסבה למונית ספיישל או לעזוב את הענף.

אמנון כהן: כמה זמן יש להם לערער?

אלכס לנגר: יש להם עד מועד חידוש הרישיון של הרכב, עד שנה.

שלמה קדם: 20.10.2002 הוא גם היום הקובע.

שלמה קדם: בתחילת החוק מדברים על יום קובע והרבה מאוד דברים חותכים ביום הקובע.

שלמה קדם: זה לא רק שהוא רשאי להסתכל מלמעלה, אלא הדברים שמחייבים את המפקח לתעבורה.

שלמה קדם: אתה יכול לראות שבהתחלת החוק היום הקבוע - - -

אמנון כהן: ההצבעה תהיה בשעה 13:30.

אמנון כהן: בבקשה תמשיך.

שלמה קדם: זה גם יום קובע לדברים אחרים.

שלמה קדם: בנוסף, יש שכבה גדולה מאוד של נהגי מוניות שהם לא נמצאים כבעלי מניות בתאגיד, אבל הם עובדים אצל מישהו שקיבל זכיון לקו.

שלמה קדם: אותם בעלי מוניות הם חסרי מעמד בדיני עבודה.

שלמה קדם: הם באים כל יום לעבוד במקום הזה כי הם לא יכולים לעבוד בתחנה אחרת, אבל אפשר לפטר אותם מהיום למחר.

שלמה קדם: אין להם פיצויים וימי מחלה, אין להם שום דבר.

שלמה קדם: יש שכבה גדולה מאוד כזאת שמפחדת למקום עבודתה ומאויימת מאוד.

שלמה קדם: אם החוק הזה יעבור כמו שהוא לא יוסדר מעמדם של נהגי מוניות שאין להם קו.

שלמה קדם: לא לכולם יש קו, כל היתר יעבדו אצלם מבלי שיהיה להם מעמד כלשהו.

שלמה קדם: צריך לזכור את זה.

שמעון סגל: אני מעריך את הכנות של המפקח הארצי של התעבורה, אבל המטרה שלו זה לחסל את ענף מוניות השירות.

שמעון סגל: הוא דבק בעמדתו שאת הענף הזה צריך לחסל, נקודה, ללא שום פיצוי.

אלכס לנגר: דבר בשמך ולא בשמי.

שמעון סגל: כתוב בחוק שלא יתנו רישיון אחרי יום מסויים, בלי שום פיצויים לבן אדם ש-57 שנים עובד על הקו הזה.

שמעון סגל: כל מגדל אווזים שחיסלו אותו קיבל פיצוי.

שמעון סגל: סגרו מחצבה – קיבל פיצוי.

שמעון סגל: אתם רוצים לחסל את הענף?

שמעון סגל: זאת לדעתי טעות, אבל תשלמו פיצוי לנהגים.

שמעון סגל: לא כתוב פה שום דבר על פיצויים, כתוב שהענף יחוסל.

שמעון סגל: חמש שנים עוברות מהר מאוד.

שמעון סגל: הצעת החוק הזאת היא בדיוק כמו שכתוב ביוליוס קיסר: "לא באתי לברך את הקיסר, באתי להרוג אותו".

שמעון סגל: באו להרוג את הענף.

שמעון סגל: הם עשו את זה בחוכמה והכניסו דבר שלא שייך - עלות מספר ירוק.

שמעון סגל: מה זה שייך למוניות השירות?

שמעון סגל: בשביל זה כל החבר'ה האלה יושבים פה ומוציאים את נשמתם?

שמעון סגל: הכשרת קווים לא חוקיים לא שייכת לחוק.

שמעון סגל: הרשימה היא רשימה סגורה וסודית.

שמעון סגל: ביקשתי שיביאו אותה בפני הוועדה, שתראו אותה.

שמעון סגל: פנו אלי חברים מאור-עקיבא ואמרו שהם לא ברשימה.

שמעון סגל: אומר אלכס שהם כן ברשימה.

שמעון סגל: הרשימה היא סודית וסגורה.

שמעון סגל: למה?

שמעון סגל: אולי צריך בפרדס חוה מוניות שירות?

שמעון סגל: אולי צריך בבאר-שבע?

שמעון סגל: למה הרשימה סגורה?

שמעון סגל: יושב-ראש הוועדה צודק במאה אחוז.

שמעון סגל: עוד דבר חשוב: דוח ברלב, כל התלונות האלה התלוננו מאה פעם.

שמעון סגל: מינה שר התחבורה את ברלב, כתב דוח חמור ביותר.

שמעון סגל: כל מה שאמרה רקפת ביבי הכל לא נכון: נתנו רישיונות, ומשרד התחבורה אמר בעצמו שלא היה צריך לתת.

שמעון סגל: מוניות מרכז לא היו צריכים לתת - - -

אמנון כהן: מבקר המדינה בודק את זה עכשיו.

שמעון סגל: אמרתי לחברי הוועדה הנכבדים, אם הולכים לחסל ענף, אז שיהיה מונח הדוח.

שמעון סגל: לא היו מוכנים לתת לכם את הדוח.

אמנון כהן: אנחנו נקבל את הדוח, אל תדאג.

שמעון סגל: אבל לפני שתחליטו.

שמעון סגל: יושב-ראש הוועדה, שבאמת הבין את החוק, שואל את השר: "דרור שטרום הסכים"?

שמעון סגל: אומר השר: "הוא הסיר את זה".

שמעון סגל: זה שקר וכזב.

שמעון סגל: דיברתי עם דרור, הוא לא הסיר את ההתנגדות.

שמעון סגל: השר שיקר לכם.

שמעון סגל: אני לא יודע למה.

שמעון סגל: זה לא יפה.

שמעון סגל: הוא שיקר לחברי הכנסת.

שמעון סגל: לגבי ערבות בנקאית: 57 שנים נוסע אטלן על הקו בלי שום ערבות.

שמעון סגל: כל כולו נהג מונית.

שמעון סגל: למה אומרים ערבות?

שמעון סגל: בגלל שהוא לא יכול לעמוד.

שמעון סגל: הוא צריך לשלם כל חודש 500 שקל למדינה.

שמעון סגל: הוא צריך להחליף גלגל?

שמעון סגל: הוא ישלם למדינה ויסע עם פנצ'ר.

שמעון סגל: ממני דורשים לשלם כל חודש 500 שקל כדי שאני אהיה עורך דין?

שמעון סגל: למה?

שמעון סגל: אני מרוויח יותר ממנו.

שמעון סגל: 57 שנים הוא נוסע ללא כל ערבות, בשביל 4 שנים אומללות רוצים עכשיו שיפקיד 150 אלף שקל ערבות.

שמעון סגל: מאיפה יש לו? מה, הוא עורך דין?

שמעון סגל: כל כולו נהג.

שמעון סגל: אתם פוגעים בבטיחות.

שמעון סגל: אם נהג יצטרך לשלם אגרה ויצטרף להחליף גלגל הוא ישלם אגרה.

שמעון סגל: כי עם גלגל מפונצ'ר הוא יסע ויהרוג את הנוסעים, בלי אגרה יורידו אותו מהכביש.

שמעון סגל: מה אמר לכם השר?

שמעון סגל: אנחנו נחלוט את הערבות?

שמעון סגל: קשקוש – אי אפשר לחלוט ערבות.

שמעון סגל: צריך שיהיה משפט.

שמעון סגל: כבודו, לגבי חברת נתיב באור-עקיבא, זה שקר מה שרקפת אמרה.

שמעון סגל: הוא ידע שיש שם את אותם 20 נהגים מסכנים, הוא רק אמר להם: "אתם תחסלו אותם בשבילי, אתם תהרגו אותם בשבילי".

שמעון סגל: זה לא משהו חדש שהיום נותנים להם רישיון.

שמעון סגל: לפני שטורמוס ועפיפי נולדו, הם כבר נסעו מאור-עקיבא לחדרה המסכנים האלה, שלא נותנים להם לחיות.

שמעון סגל: ואז עשו רשימה סגורה, הם יודעים מהרשימה, הם לא הביאו לכם לראות, לא הביאו לי.

שמעון סגל: זאת הרשימה הכי סודית במדינה.

שמעון סגל: היא הזכירה לי רשימה מי לחיים ולמי למוות.

שמעון סגל: מה זאת הרשימה הזאת?

שמעון סגל: מה, אנחנו חיים בגטו?

שמעון סגל: תראו לחברי הוועדה מי בפנים ומי לא.

צידקיהו קרני: אני מארגון המוניות העצמאים והשכירים בירושלים.

צידקיהו קרני: בשיקול הדעת של המפקח הוא יכול להחליט מה שהוא רוצה.

צידקיהו קרני: נציגי ההגבלים העסקיים צודקים.

צידקיהו קרני: אני תומך ברפורמה, אבל יחד עם זאת קחו בחשבון שאם מדברים על שיקול דעת של המפקח, למה בשיקול הדעת שלו ושל השר סוגרים לנו נתיבים ציבוריים?

צידקיהו קרני: אם זאת רפורמה אין לסגור נתיבים ציבוריים למוניות.

צידקיהו קרני: תגדיר אותי מה אני: רכב פרטי?

צידקיהו קרני: מונית?

צידקיהו קרני: מה אני בדיוק?

צידקיהו קרני: מה המקצוע שלי בכלל?

צידקיהו קרני: אני רוצה שיהיה ברור שהם לא יכולים לסגור לנו כבישים ציבוריים בשום פנים ואופן.

צידקיהו קרני: זה גם קשור לנושא, זה שיקול דעת.

צידקיהו קרני: שיקול דעת שמחר הוא יסגור לי נתיב ציבורי?

צידקיהו קרני: אז זה יפגע לי גם בקווי השירות.

ביטון שלום: דיברו פה על תחרות.

ביטון שלום: דווקא המוניות הוכיחו שהתחרות בין מוניות לאוטובוסים כן טובה.

ביטון שלום: הדוגמה הכי טובה זאת אשדוד.

ביטון שלום: באשדוד, לפני שהיו מוניות, אגד הוציא אוטובוסים מתי שהוא רצה.

ביטון שלום: אנשים חיכו בתחנות.

ביטון שלום: התחרות חשובה מאוד למוניות, גם תכיפות התחבורה וגם המחיר.

אמנון כהן: באור-עקיבא לא נותנים להם לעבוד.

1028: תשאל אותו מי נתן באשדוד?

אמנון כהן: הוא נתן לכם להיות חאפר ועכשיו הוא רוצה לעשות את זה חוקי.

דהרי שמעון: אני מייצג למעלה מ-95 מוניות השירות בארץ.

אמנון כהן: אלכס, תעשה כמה טלפונים.

אלכס לנגר: אתה מדבר על תאגיד.

אלכס לנגר: הנה, במקרה עומד כאן דהרי ומדבר על החוק.

אלכס לנגר: הוא בעצמו לא התייחס לנקודה, אבל רק אצלו יש 10 או 12 קווים שהוא מפעיל היום.

אלכס לנגר: אם הוא יהיה שותף בעוד קו, זה פוסל אותו?

אתי בנדלר: כן, זה מה שאמר השר.

אלכס לנגר: אלה חוקים דרקוניים שלא הולכים בקנה אחד עם הארגון של מפעילי תחבורה ציבורית.

שמעון דהרי: הבנתי את הקריטריון של אלכס שזה איכות ורמת השירות ומה הנוסע מרוויח.

שמעון דהרי: אני רוצה לברך אותך על זה שאתה רוצה לסיים את הדיון הזה.

שמעון דהרי: אני גם נותן שירות בעיר שלך, בקו 25.

שמעון דהרי: אני מייצג כמעט את כל מוניות השירות בארץ.

שמעון דהרי: כולם תומכים ברפורמה ואני מודה לך מאוד.

יהודה בר אור: מאוד חשוב לנו שהרפורמה תסתיים היום.

יהודה בר אור: יש בצינור שלהם אלפי מספרים עומדים ולנו אין מקום לקלוט אותם.

יהודה בר אור: אני אומר לך בצורה ברורה, פשוט לא תהיה לנו ב רירה, מה שהיה אתמול באיילון זה כסף קטן.

אמנון כהן: אני אבקש מהנוכחים לצאת.

אמנון כהן: נעבור מתחילת החוק ונראה איפה יש חילוקי דעות.

אמנון כהן: צריך לראות שלא נפסח על משהו כי היו כמה יושבי-ראש שניהלו דיונים בנושא הזה.

אמנון כהן: נתחיל בסעיף 1, יש בעיות?

אתי בנדלר: היו פה ושם מספר שינויים אבל היו הצבעות על הכל.

לאה ורון: הוועדה לא הכריעה בסעיף 2.

אתי בנדלר: בסעיף 2 היתה שאלה לגבי תחילת העלאת האגרה לרישיון מונית.

אתי בנדלר: כאן הועלו מספר שאלות והמשרד התבקש להביא נתונים בפני הוועדה על מספר הבקשות שהוגשו, האם מספר המבקשים - - -

אלכס לנגר: נתנו לכם מספר מעודכן.

אתי בנדלר: בישיבה האחרונה הוועדה החליטה שהעמדה לגבי תחילת העלאת המחיר תיקבע לא רק בהתחשב במספר הבקשות שהוגשו, אלא גם בהתפלגות שלהם.

אתי בנדלר: דהיינו, כמה מהבקשות שהוגשו, מתוך 1,000 בקשות שהוגשו, על ידי כמה אנשים או תאגידים.

אתי בנדלר: לראות אם היה שימוש לרעה, אם היו ספקולציות בתחום הזה או לא.

אתי בנדלר: זה מה שהתבקשתם להמציא לישיבה, כדי לאפשר לוועדה לגבש עמדה.

אלכס לנגר: לא נכון.

אלכס לנגר: אמרת את זה אז, וחשבתי ששכנעתי אותך, אני מתפלא.

אלכס לנגר: מה את יכולה ללמוד מהנתונים?

אלכס לנגר: שמות?

אתי בנדלר: לא שמות.

חוה ראובני: את לא יכולה לדעת מי עומד מאחורי מי, או אם מישהו מממן אותו.

אתי בנדלר: אני רוצה להזכיר לוועדה במה מדובר: מדובר כאן על העלאה מאוד משמעותית של האגרה עבור מספר ירוק.

אתי בנדלר: היתה הרגשה, שאכן אוששה על ידי הגורמים המקצועיים, שמאז שפורסמה הצעת החוק היה מבול של פניות של אנשים כי הם הבינו שהם יקבלו את זה במחיר הישן.

אתי בנדלר: הובהר לוועדה שמדצמבר עד ה- 21.2 הוגשו כ-1000 בקשות למספרים ירוקים שלכאורה צריך לאשר את כולם במספר הישן ויתכן שיהיו בקשות נוספות.

אתי בנדלר: עלתה שאלה איך למנוע את הספקולציה, אם אכן נעשו ספקולציות, מצד אותם גורמים שמקורבים לענף והם אלה שידעו על הכוונה להעלות את מחיר הרישיון.

אתי בנדלר: בזה התלבטה הוועדה.

אלכס לנגר: למה את אומרת "אנשים המקורבים לענף"?

אלכס לנגר: זה פורסם בידיעות אחרנות.

אלכס לנגר: אין אדם במדינה שלא יודע על זה.

לאה ורון: מר לנגר, אתה רוצה שהוועדה שביקשה מכך פעמיים להמציא חומרים, תחלק את עיתון ידיעות אחרונות?

לאה ורון: זה מופיע פעמיים בפרוטוקול.

אלכס לנגר: העובדה שוועדת הכלכלה אישרה את האגרה של 250 אלף שקל פורסמה ב-2005 בעיתון ידיעות אחרונות, כל עם ישראל יודע מזה.

אבשלום וילן: תדבר בשפה המובנת לכל, שתאגידים גדולים, ששכרו איקס מנכ"לים ובכירים במשרד התחבורה בעבר, בעצם העמידו מנוע פיננסי גדול ואותם בעצם שלחו מאות אנשים כדי לקחת רישיון במחיר נמוך ולהשתלט על הענף.

אבשלום וילן: לכן נשאלה השאלה מהו המספר.

אלכס לנגר: אתה עושה בלבול בין טענות שונות.

אלכס לנגר: יש טענה לגבי מוניות השרות ויש טענה לגבי ענף המוניות בכלל.

אלכס לנגר: בענף המוניות יש 18 אלף מוניות, אז גם אם מישהו קנה 1,000 הוא לא משתלט על כל הענף.

אתי בנדלר: השאלה היא התחילה של העלאת המחיר.

אתי בנדלר: אם אני זוכרת נכון, בעצם מבקשים העלאה מסכום אגרה שעומד היום על כ- 160 אלף שקל- 205 אלף שקל.

אתי בנדלר: זאת העלאה מאוד משמעותית.

אתי בנדלר: הרציו שעמד מאחורי הדברים הוא שיש איקס בעלי רישיונות, שערך הרכוש שלהם נשחק מאוד ורוצים להגן עליהם בתנאי השוק, ולכן מבקשם להעלות את המחיר כדי שיהיה פחות כדאי, לצמצם את הביקושים.

אתי בנדלר: השאלה היא מה עושים עם כל המלאי של הבקשות שהוגש עד כה.

אתי בנדלר: אני מבינה, ואני רוצה להפנות את תשומת לבו של חבר כנסת טל שהעלה את זה, יש בעיה מאוד רצינית של החלה רטרואקטיבית של העלאת אגרות.

אתי בנדלר: השאלה היא מה קרה לפחות מהישיבה הקודמת שבה, בשיחת מסדרון מחוץ לוועדה, העליתי הצעה בפני המפקח שלפחות יודיע לכל המבקשים מאותו מועד האמור, שיתכן שוועדת הכלכלה תאשר את ההעלאה של האגרות מאותו מועד שעליו דובר, כך שאנשים לא יוכלו לומר שהעלו להם רטרואקטיבית בלי שהם היו מודעים לעניין הזה.

אתי בנדלר: גם כאן זה עדיין לא חד והחלטי.

אלכס לנגר: אכן, כעצתה של היועצת המשפטית, אנחנו למחרת הדיון בוועדת הכלכלה החתמנו כל מבקש חדש שאנחנו מודיעים לו שיש דיונים ושיתכן שיחילו עליו תוספת לאגרה.

אלכס לנגר: את זה עשינו רק מלמחרת הדיון בוועדה.

לאה ורון: החתמתם את כל אלף המבקשים?

נוגה רובינשטיין: זה כבר אחרי האלף.

אלכס לנגר: אני מציע שמשרד המשפטים יביע את דעתו כי זאת הערה משפטית.

אלכס לנגר: אני חושב שחקיקה רטרואקטיבית תחשוף את כל החקיקה הזאת בריצות לבג"צ.

אמנון כהן: מה הדרך שלא נקלע למצב משפטי סבוך?

נגה רובינשטיין: הצעתי לחברתי ממשרד התחבורה שאם יש חשש למניפולציה בתחום, לעשות הקפאה של תשלום האגרות עד לקבלת הצעת החוק.

נגה רובינשטיין: משרד התחבורה חשב שזה לא פתרון הטוב.

נגה רובינשטיין: אני מבינה את הקושי, אבל אני רוצה להצביע על כך שאם תהיה תכולה רטרואקטיבית יכול להיות שאם למישהו שיגיש בג"צ תהיה טענה טובה על ההתכולה הרטרואקטיבית של החוק.

אמנון כהן: אם כך, אין לנו ברירה ונאשר את זה כמו שזה.

אמנון כהן: מי בעד סעיף 2?

דוד טל: אני רוצה לדעת מה זה "כמו שזה"?

אמנון כהן: מיום פרסום החוק יהיה במקום 185 יהיה 205.

דוד טל: למה מיום פרסום החוק?

דוד טל: למה לא מיום שהוא אמר?

אמנון כהן: היא אומרת שאי אפשר.

דוד טל: אפשר גם אפשר.

דוד טל: היא אומרת שרטרואקטיבית לא, אבל מיום שאנשים יודעים - - -

אתי בנדלר: חבר הכנסת טל, הבעיה העיקרית היא האלף בקשות הקודמות.

אמנון כהן: סעיף 2 מסכימים כולם?

אמנון כהן: כולם בעד, אין מתנגדים, אין נמנעים.

חוה ראובני: צריך להוסיף שהיום הקובע למחיר הוא יום הגשת הבקשה לרישיון.

חוה ראובני: הרי יש תהליך טיפול.

נגה רובינשטיין: אולי לקבוע שהתאריך הקובע הוא יום אישור ההבקשה ולא יום הגשת הבקשה.

נגה רובינשטיין: צריך לשמוע איך זה משתלב עם העמדה של משרד התחבורה.

נגה רובינשטיין: אבל במובן הזה, אתה יכול למנוע את חלק מבעיית הרטרואקטיביות.

נגה רובינשטיין: זה יכול לקחת חודש, חודשיים או שלושה.

אמנון כהן: או.

אמנון כהן: קיי, אז מיום ההגשה.

אמנון כהן: להוסיף "מיום ההגשה".

אתי בנדלר: סעיף 14 ח(א) , לי כתוב שלא היתה הצבעה.

לאה ורון: הוא אושר בתאריך 14.1.05.

אמנון כהן: כעת סעיף 14 טו.

אתי בנדלר: סעיף 14 טו.

אתי בנדלר: הבקשה לרביזיה קודם כל.

1028: אני אבקש, 2010 לשלוש שנים.

1028: זה הדבר היחידי שביקשתי, התאגידים מתחננים, הם רצו 2013.

גילה גמליאל: אפשר להעלות את זה להצבעה.

אמנון כהן: נעשה הצבעה.

אמנון כהן: יש לנו שתי הצעות: חבר הכנסת בנלולו, הצעת בדיון הקודם 2010 ועוד 3.

אמנון כהן: אני הצעתי דצמבר 2008 ועוד חמש שנים.

אמנון כהן: ואז היה תיקו.

אמנון כהן: על זה עושים רביזיה.

אתי בנדלר: מי בעד הבקשה לרביזיה?

אתי בנדלר: אם היא מתקבלת אז עושים דיון מחדש.

גילה גמליאל: אני רוצה להבין, אם אנחנו מצביעים נגד הרביזיה - - -

אתי בנדלר: אז אין בכלל סעיף 14 טו(א).

לאה ורון: הוא לא אושר בישיבה הקודמת.

גילה גמליאל: תודה רבה לאמנון על התרגיל.

גילה גמליאל: אז אנחנו מצביעים בעד הרביזיה.

אמנון כהן: איזה תרגיל?

אמנון כהן: לא הבנתי.

אתי בנדלר: כעת צריך להעמיד להצבעה את הבקשה לדיון מחדש.

אמנון כהן: בקשה לדיון מחודש בסעיף 14טו'.

אמנון כהן: 7 בעד 2 נגד, אין נמנעים.

אמנון כהן: ההצעה התקבלה.

אתי בנדלר: כעת צריך להחליט מה יהיה כתוב בסעיף.

אתי בנדלר: בנלולו מציע לפי התיקון זה אומר עד שנת 2010 ועוד שלוש שנים באישור ועדת הכלכלה.

שאול מרידור: שאלת הבהרה: שר התחבורה באישור שר האוצר - - -

אמנון כהן: מה שכתוב בהחלטת הממשלה.

אמנון כהן: בבקשה להצביע.

אמנון כהן: 6 בעד 3 נגד, אין נמנעים.

אמנון כהן: ההצעה התקבלה.

אתי בנדלר: יש הסתייגויות?

גלעד ארדן: למה את דוחפת לו הסתייגות, את יועצת משפטית.

אמנון כהן: היועצת משפטית מאירה את עיני היושב-ראש, אנחנו קובעים.

גלעד ארדן: לי אף פעם לא הציעו דבר כזה.

אתי בנדלר: סליחה, יושב-הראש אמר שהוא מעמיד כאן שתי הצעות.

אתי בנדלר: קודם כל הוא הציע את שלך.

אתי בנדלר: אחרי שההצעה הזאת התקבלה, תפקידי היה לדעת אם הוא עדיין רוצה להעמיד את הצעתו.

גלעד ארדן: את צודקת, אבל לי כחברי כנסת אף פעם לא הוצעו דברים כאלה.

אבשלום וילן: עוד לא הגעת לגיל המתאים.

אבשלום וילן: גם לי לא הציעו, אז מה?

אמנון כהן: עכשיו סעיף 14 טו (ב).

אמנון כהן: מי בעד?

אמנון כהן: 7 בעד, 2 נגד.

אמנון כהן: ההצעה התקבלה.

אמנון כהן: 14 טז כולל סעיף (א) ו-(ב) מי בעד?

אתי בנדלר: בשינוי שעלה על הכנסת שיקולי תחרות.

אמנון כהן: בבקשה להצביע.

אמנון כהן: 7 בעד, 2 נגד, אין נמנעים.

אמנון כהן: ההצעה התקבלה.

אמנון כהן: סעיף 14 יז מי בעד?

אמנון כהן: מי נגד?

אמנון כהן: 7 בעד, 1 נגד, 1 נמנע.

אמנון כהן: ההצעה התקבלה.

אמנון כהן: סעיף 4(א) ו-(ב).

אמנון כהן: לפני שאני מצביע על זה, אני רוצה לקבל ממשרד התחבורה את הנוסח שסיכמנו עם שר התחבורה.

אלכס לנגר: אבל הכנסנו פה עכשיו "שיקולי תחרות".

אלכס לנגר: איזה סעיף אתה רוצה שאני אשים?

אלכס לנגר: זה נגד המדיניות הכלכלית של הממשלה.

אלכס לנגר: איך אפשר?

גילה גמליאל: כבוד היושב-ראש, הממונה על ההגבלים היה כאן, זה כבר נכנס כחלק עיקרי ואינטגרלי מהחוק.

חוה ראובני: גם לגבי כל קו יש לנו סמכות לקבוע מספר מקסימלי של מוניות.

1028: שום סעיף נוסף.

אתי בנדלר: אני לא רוצה להביע עמדה בעניין הזה אבל היתה הבטחה של השר להגיש הצעה ולהסדיר את מספר התאגידים שישלטו בקווי תעבורה.

אתי בנדלר: זה הכל.

אתי בנדלר: שתאגיד אחד לא יוכל להשתלט על כל קווי התחבורה, או חלקם.

אלכס לנגר: אז תגיד שתאגיד אחד לא יוכל להיות פעיל ביותר מחצי ענף?

לאה ורון: אבל זאת הודעה של השר בעמוד 14 .

גלעד ארדן: אז השר לא מצא דרך.

גלעד ארדן: אז מה?

גלעד ארדן: לא נעביר את זה?

גלעד ארדן: ואם יבוא תאגיד ויתן הצעה הכי זול מכולם?

נגה רובינשטיין: אני מציעה: המפקח יקבע הוראות - - -

אמנון כהן: לא יכול להיות שיבוא שר ויבטיח הבטחות, אני רוצה לקדם את החקיקה, אבל הוא לא יתחמק ממה שהוא אמר שהוא ידאג.

אמנון כהן: לכן בואו נמצא נוסחה שמסדירה את העניין.

אמנון כהן: אני בעד.

גלעד ארדן: נשמח אם תכינו את זה מהיום בכל תחום שיבוא לוועדת הכלכלה, כי זה לא רק בתחבורה, בכל תחום צריך לדאוג שלא ישתלט תאגיד.

אתי בנדלר: זאת הצעה שהשר הציע.

נגה רובינשטיין: אני לא נותת כאן עמדה מקצועית.

נגה רובינשטיין: אני רק נותנת נוסח.

נגה רובינשטיין: אני צריכה לסייע לעבודת הוועדה.

נגה רובינשטיין: אפשר להציע נוסח: המפקח יקבע - - -

גילה גמליאל: ואם הוא הציע את זה ולא עמדת בהבטחותיו, אז אנחנו ככנסת ישראל - - -

אמנון כהן: אז אני רוצה שיעמוד בהבטחותיו, עם כל הכבוד לשר.

נגה רובינשטיין: המפקח יקבע הוראות לעניין ריכוזיות ואחזקת אמצעי השליטה בענף.

אמנון כהן: איפה זה יכנס?

לאה ורון: זה לא מספיק טוב.

נגה רובינשטיין: המפקח יקבע הוראות לעניין ריכוזיות ואחזקת אמצעי שליטה בענף וזאת בין היתר על מנת להבטיח את תחרותיות הענף.

אמנון כהן: ענף ההגבלים זה בסדר?

אילן ליבוביץ: שיובא נוסח על פי תהיה הגבלה על מספר קווי השירות שיוכל להחזיק כל תאגיד.

נגה רובינשטיין: ולעניין זה יוכל לקבוע הוראות גם - - -

כרמית קייזלר: מאחר ובוועדה בינואר ביקשנו להוסיף שבמסגרת שיקולי המפקח, ישקול שיקולי תחרות.

כרמית קייזלר: אני לא מבינה למה עכשיו זה שוב מועלה לדיון.

כרמית קייזלר: זה כבר התקבל.

אמנון כהן: זה לא התקבל, זה לא מופיע בחוק.

אתי בנדלר: הסעיף שעליו את מדברת התקבל והגברת ראובני אפילו הזכירה את זה שהוא להיכנס לסעיף אחר, וזה אכן ישולב בנוסח החוק.

אתי בנדלר: בלי שום קשר לעניין הזה, היו בישיבה הקודמת חילוקי דעות האם ההוראה הזאת בכלל מאפשרת להגביל אחזקה על ידי תאגיד אחד של מספר קווי שירות.

אתי בנדלר: השר אמר שהוא באמת רוצה להגביל את זה והוא אמר שהוא יגיש לוועדה הצעה.

אתי בנדלר: מאחר שהדבר הלך לאיבוד באיזשהו מקום, העלה זאת כאן היושב-ראש וזאת ההצעה, בלי לפגוע בשיקולי התחרות מבקשים שיהיו גם קריטריונים מגבילים.

אמנון כהן: אני מצביע על סעיף 4.

אמנון כהן: מי בעד סעיף 4 עם התיקונים שדיברנו עכשו.

אמנון כהן: כולם בעד, אין מתנגדים ואין נמנעים.

אמנון כהן: ההצעה התקבלה.

חוה ראובני: רק רגע, יש עוד שתי תקנות.

לאה ורון: אין מצב שוועדת הכלכלה מקיימת דיונים ומצביעה על נושאים שאינם על סדר יום הוועדה.

אמנון כהן: מי בעד החוק על כל התיקונים?

אמנון כהן: כולם בעד, אין מתנגדים ואין נמנעים.

אמנון כהן: ההצעה התקבלה.

1028: אדוני היושב ראש, זה שאנחנו מאשרים את החוק ולא יהיו לו את התקנות, זה לא שווה כלום.

אמנון כהן: זה לא מופיע בסדר היום.

אלכס לנגר: דיברתי איתך שלשום על זה בטלפון.